Лясковец : Администрация : Новини : 24.05.2019 : Учители и ученици в Лясковско отбелязаха Деня на Солунските братя
Общинска администрация > Новини 2019 > Учители и ученици в Лясковско отбелязаха Деня на Солунските братя
Началото на концертната част, с незабравимия химн на Михайловски, поставиха малките певци от хора на гимназията „Славееви гласове”, с ръководител Нели Гургева. „Танц на Книгата” и песента „Вече мога да чета” представиха най-малките възпитаници на „Цани Гинчев” - първокласниците и по-големите ученици от втори клас. Диалог по произведението на Багряна „Книгата и Слънцето” показаха ученици от трети клас на началното училище. Мария Калчева, Силвия Славчева и Стела Колева от гимназията изиграха красив танц по музика на Чайковски, а мажоретките от състав „Ритъм” при СУ „Максим Райкович” с ръководител Даниела Райкова плениха публиката с модерен танц. Песента „Моята Родина” пяха ученици от четвърти клас на началното училище, а връстниците им от гимназията, ръководени от учителите си Стефка Обрешкова и Марияна Бъчварова изиграха танц по песента „Важно е”. „Весела ръченица” добавиха към тържествения концерт децата от танцов състав „Буровче” при НУ „Цани Гинчев” с художествен ръководител Павлина Кълчишкова и под съпровода на Иван Кълчишков. Това беше един чудесен и емоционален завършек на празника, с който децата отправиха поздрав и благодарност към своите учители.